Page:Ludus Coventriae (1841).djvu/222

 And baptyȝe the with watyr clere, Ever halwyd be thi name!

Spiritus Sanctus hic descendat super ipsum, et Deus, Pater Celestis, dicet in cœlo,

This is my welbelovyd chylde, Over whome my spryte doth oversprede! Clene, and pure, and undefylyd, Of body, of sowle, ffor thought, for dede! That he is buxhum, meke, and mylde, I am wel plesyd withowtyn drede; Wysly to wysse ȝow ffrom weys wylde, To lysten his lore alle men I rede, And ȝoure erys to herke. Take good heede what he dothe preche, And ffolwyth the lawys that he doth teche, ffor he xal be ȝour altheris leche, To save ȝow from develys derke.

Johannes Baptyst. Here I se with opyn syght, The Sone of God that thou erte! The Holy Goost over the doth lyght, Thi faderes voys I here fful smerte. The childe of God, as I the plyght, That thou be, whilys I am qwerte, I xalle wyttnes to every whyght, And teche it trewly with alle myn hert; To sese it were grett synne. ffor Goddys sone I wurchypp the, ffrom hevyn, thin hyȝ magesté, Thu comyst hedyr ffrom dygnité, Mannys sowle to wynne.

Jhesus. John Baptyste, thou be wyttnes, The trewthe loke that thou nat hyde;